Gáztestvériségrõl álmodnak Dél-Amerikában
Nagyra törõ terveket kovácsolnak a gázellátás megoldására Dél-Amerika baloldali vezetõi. Több ezer kilométeres gázvezetékkel kötnék össze Caracast Buenos Airesszel, hogy eljuttassák az olcsó venezuelai gázt az összes országba. A 10 000 kilométeres vezetékkel a dél amerikai kormányok függetleníteni akarják magukat az amerikai gazdasági befolyástól. Gazdasági szakértõk szerint azonban a vezeték megépítése még az azt tervezõ országoknak sem áll érdekében.
Függetlenítenék magukat az USA energetika befolyásától Dél-Amerika baloldali vezetésû államai. Hugo Chavez venezuelai elnök a héten Brazíliában jelentette be, hogy országa megegyezett Argentínával és Brazíliával egy nagyszabású vezetéképítésrõl. A gázvezeték megépítésétõl várnak olcsóbb földgázt a baloldali vezetésû dél amerikai országok.

A vezeték a tervek szerint 10 000 kilométer lesz. A projekt költségvetése 17 és 20 milliárd dollár között lesz. A tervek meglehetõsen nagyra törõek: a vezeték Caracastól kezdve áthaladna az amazóniai esõerdõn, keresztezné az Amazonast, így érne Buenos Airesbe. A gázvezetéknek leágazásai lennének Bolíviába, Paraguayba és Uruguayba. "A vezeték létfontosságú számunkra. Ez a dél-amerikai együttmûködés kezdete" - jelentette ki Hugo Chavez venezuelai elnök.

Venezuela és Bolívia a két legnagyobb gázexportõr Dél-Amerikában. Szakértõk szeirnt Bolíviának nem válna elõnyére az együttmûködés, mert a Chavez diktálta nyomott áron kellene gázt árusítani. A projekt nem mentes az ideológiától sem: Hugo Chavez ezzel az összefogással hirdet harcot az USA imperializmusa ellen.

Szakértõk szerint az sem biztos, hogy a terv kivitelezhetõ: az amazóniai dzsungelen igen nehéz körülmények között lehet csak átvinni a vezetéket. "Alaszka nincs hatezer mérföldre az amerikai szárazföldtõl, az utóbbi 25 évben mégsem épült vezeték. Egy áradás a dzsungelben sokkal rosszabb, mint a fagyos tundra" - nyilatkozta a Bloomberg hírügynökségnek George Baker energetika szakértõ.
gázvezeték Hugo Chavez amerikai gazdaság Dél-Amerika Buenos Aires Caracas USA gáz